ΠΡΟΤΟΚΟΛΛΟ

που καθορίζει, για την περίοδο από 1ης Ιουλίου 1990 έως 30 Ιουνίου 1993, τις αλιευτικές δυνατότητες και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Γκάμπια σχετικά με την αλιεία στα ανοικτά των ακτών της Γκάμπια

ΤΑ ΜΕΡΗ ΤΟΥ ΠΑΡΟΝΤΟΣ ΠΡΩΤΟΚΟΛΛΟΥ,

ΕΧΟΝΤΑΣ ΥΠΟΨΗ τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Γκάμπια σχετικά με την αλιεία στα ανοικτά των ακτών της Γκάμπια, που άρχισε να ισχύει την 1η Ιουλίου 1987,

ΣΥΜΦΩΝΗΣΑΝ ΤΑ ΑΚΟΛΟΥΘΑ:

Άρθρο 1

Κατ' εφαρμογή του άρθρου 4 της συμφωνίας και για την περίοδο από την 1η Ιουλίου 1990 έως τις 30 Ιουνίου 1993, οι αλιευτικές δυνατότητες καθορίζονται ως εξής:

1. Θυνναλιευτικά:

α) γρι γρι με ψυκτικές εγκαταστάσεις: 40 σκάφη 7

β)

θυνναλιευτικά με καλάμι: 17 σκάφη.

2.

Αλιευτικά με παραγάδια επιφανείας: 8 σκάφη.

3.

Μηχανότρατες και λοιπά σκάφη:

α)

μηχανότρατες νωπού αλιεύματος: 2 000 κοχ 7

β)

λοιπά σκάφη νωπού αλιεύματος: με αίτηση της Κοινότητας, παραχωρούνται αλιευτικά δικαιώματα για σκάφη που αλιεύουν οστρακόδερμα, έως 570 κοχ κατ' ανώτατο όριο 7

γ)

μηχανότρατες με ψυκτικές εγκαταστάσεις:

- αλιείας γαρίδων: 4 400 κοχ,

- αλιείας άλλων ειδών: 10 300 κοχ.

Άρθρο 2

Ο συνολικός αριθμός των ημερών αλιείας στην αλιευτική ζώνη της Γκάμπια για τα σκάφη νωπού αλιεύματος και τις μηχανότρατες με ψυκτικές εγκαταστάσεις περιορίζεται σε 1 000 ημέρες αλιείας και 4 000 ημέρες αλιείας, αντίστοιχα, για κάθε έτος εφαρμογής του παρόντος πρωτοκόλλου.

Οι αρχές της Γκάμπια ενημερώνουν την Αντιπροσωπεία της Επιτροπής στη Γκάμπια όταν έχει χρησιμοποιηθεί το 80 % των ημερών αλιείας που επιτρέπονται για κάθε κατηγορία σκάφους.

Άρθρο 3

1. Για την περίοδο που αναφέρεται στο άρθρο 1, η χρηματική αντιστάθμιση που αναφέρεται στο άρθρο 9 της συμφωνίας ανέρχεται σε 3 870 000 Ecu που καταβάλλονται σε τρεις ίσες ετήσιες δόσεις.

2. Η χρησιμοποίηση του ποσού της εν λόγω αντιστάθμισης εμπίπτει στην αποκλειστική αρμοδιότητα των αρχών της Γκάμπια.

3. Η αντιστάθμιση καταβάλλεται στο γενικό λογιστήριο της Γκάμπια.

Άρθρο 4

1. Η Κοινότητα συνεισφέρει επίσης, κατά την περίοδο που αναφέρεται στο άρθρο 1, ποσό ύψους 80 000 Ecu για τη

χρηματοδότηση επιστημονικών προγραμμάτων με σκοπό τη βελτίωση των γνώσεων σχετικά με τους αλιευτικούς πόρους στα ύδατα της Γκάμπια.

2. Εφόσον ανακοινώσουν οι αρμόδιες αρχές της Γκάμπια το περιεχόμενο των επιστημονικών προγραμμάτων, τα αντίστοιχα ποσά μεταβιβάζονται σε λογαριασμό που ορίζεται από τις εν λόγω αρχές.

3. Οι αρμόδιες αρχές της Γκάμπια υποβάλλουν τις αρμόδιες υπηρεσίες της Επιτροπής εκθέσεις σχετικά με την υλοποίηση των εν λόγω προγραμμάτων.

Άρθρο 5

Τα δύο συμβαλλόμενα μέρη συμφωνούν ότι η βελτίωση των ικανοτήτων και των γνώσεων των προσώπων που ασχολούνται με τη θαλάσσια αλιεία αποτελεί βασικό στοιχείο επιτυχίας της συνεργασίας τους. Προς το σκοπό αυτό, η Κοινότητα διευκολύνει την εξεύρεση θέσεων για τους υπηκόους της Γκάμπια στα ιδρύματα των κρατών μελών της και χορηγεί για το σκοπό αυτό υποτροφίες σπουδών και πρακτικής εκπαίδευσης στους διάφορους επιστημονικούς, τεχνικούς και οικονομικούς τομείς που είναι σχετικοί με την αλιεία. Οι εν λόγω υποτροφίες δύνανται επίσης να χρησιμοποιηθούν σε οποιαδήποτε χώρα που συνδέεται με την Κοινότητα με συμφωνία συνεργασίας.

Το συνολικό κόστος των εν λόγω υποτροφιών δεν δύναται να υπερβαίνει τις 165 000 Ecu. Τμήμα του ποσού αυτού δύναται, με αίτηση των αρμοδίων αρχών της Γκάμπια, να χρησιμοποιηθεί για την κάλυψη εξόδων συμμετοχής σε διεθνείς συνεδριάσεις ή σε εκπαιδευτικά μαθήματα στον τομέα της αλιείας. Το ποσό αυτό καταβάλλεται ανάλογα με το ρυθμό χρησιμοποίησής του.

Άρθρο 6

Σε περίπτωση που η Κοινότητα δεν καταβάλει τα ποσά που προβλέπονται στα άρθρα 3 και 4, η εφαρμογή του παρόντος πρωτοκόλλου δύναται να ανασταλεί.

Άρθρο 7

Το παράρτημα της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γκάμπια σχετικά με την αλιεία στα ανοικτά των ακτών της Γκάμπια, καταργείται και αντικαθίσταται από το παράρτημα του παρόντος πρωτοκόλλου.

Άρθρο 8

Το παρόν πρωτόκολλο αρχίζει να ισχύει την ημέρα της υπογραφής του.

Εφαρμόζεται από την 1η Ιουλίου 1990.

ΠΑΡΑΡΤΗΜΑ

ΟΡΟΙ ΓΙΑ ΤΗΝ ΑΣΚΗΣΗ ΑΛΙΕΥΤΙΚΩΝ ΔΡΑΣΤΗΡΙΟΤΗΤΩΝ ΑΠΟ ΚΟΙΝΟΤΙΚΑ ΣΚΑΦΗ ΣΤΗΝ ΑΛΙΕΥΤΙΚΗ ΖΩΝΗ ΤΗΣ ΓΚΑΜΠΙΑ

Α. Διατυπώσεις για την υποβολή αιτήσεων και την έκδοση αδειών

1. Οι αρμόδιες αρχές της Κοινότητας υποβάλλουν στις αρμόδιες αρχές της Γκάμπια, μέσω της Αντιπροσωπείας της Επιτροπής στη Γκάμπια, αίτηση για κάθε σκάφος που πρόκειται να χρησιμοποιηθεί για αλιεία δυνάμει της συμφωνίας, τουλάχιστον 15 ημέρες πριν από την ημερομηνία έναρξης της αιτούμενης περιόδου ισχύος.

Οι αιτήσεις πρέπει να υποβάλλονται σε έντυπα που προβλέπονται για το σκοπό αυτό από τις αρμόδιες αρχές της Γκάμπια, σύμφωνα με το υπόδειγμα που επισυνάπτεται στο παρόν παράρτημα (προσάρτημα 1).

2. Κάθε αίτηση για την έκδοση αδείας συνοδεύεται από την απόδειξη καταβολής των τελών για την περίοδο ισχύος της άδειας. Η εν λόγω πληρωμή πραγματοποιείται σε ανοικτό λογαριασμό σε ένα χρηματοπιστωτικό οργανισμό ή σε οποιοδήποτε άλλο οργανισμό που ορίζεται από τις αρχές της Γκάμπια.

Τα τέλη περιλαμβάνουν όλους τους εθνικούς και τοπικούς φόρους εκτός από τα λιμενικά τέλη και τα έξοδα παροχής υπηρεσιών.

3. Οι άδειες για όλα τα σκάφη παραδίδονται από τις αρμόδιες αρχές της Γκάμπια, εντός προθεσμίας 15 ημερών από τη λήψη της απόδειξης της πληρωμής που αναφέρεται στο σημείο 2 ανωτέρω, στους πλοιοκτήτες ή τους εκπροσώπους τους μέσω της Αντιπροσωπείας της Επιτροπής στη Γκάμπια.

4. Η άδεια εκδίδεται για ένα συγκεκριμένο σκάφος και δεν είναι μεταβιβάσιμη. Εντούτοις, με αίτηση της Επιτροπής των Ευρωπαϊκών Κοινοτήτων, η άδεια ενός σκάφους δύναται να αντικατασταθεί και, σε περίπτωση ανωτέρας βίας, αντικαθίσταται από μια νέα άδεια για ένα άλλο σκάφος με ανάλογα χαρακτηριστικά με εκείνα που έχει το προς αντικατάσταση σκάφος. Ο πλοιοκτήτης του προς αντικατάσταση σκάφους επιστρέφει την ακυρωθείσα άδεια στις αρμόδιες αρχές της Γκάμπια μέσω της Αντιπροσωπείας της Επιτροπής στη Γκάμπια.

Στη νέα άδεια αναφέρονται:

- η ημερομηνία έκδοσης,

- το γεγονός ότι η εν λόγω άδεια αντικαθιστά την άδεια του προηγουμένου σκάφους για την εναπομένουσα περίοδο ισχύος.

Στην περίπτωση αυτή, για την εναπομένουσα περίοδο ισχύος δεν οφείλονται τέλη.

5. Η άδεια πρέπει να βρίσκεται πάντοτε επί του σκάφους.

6. Το γενικό λογιστήριο της Γκάμπια κοινοποιεί, πριν από την έναρξη ισχύος της συμφωνίας, τις ρυθμίσεις για την καταβολή των τελών, συμπεριλαμβανομένων των στοιχείων που αφορούν τους τραπεζικούς λογαριασμούς και τα νομίσματα που πρέπει να χρησιμοποιηθούν.

Β.

Διατάξεις που εφαρμόζονται για την έκδοση αδειών για θυνναλιευτικά και αλιευτικά με παραγάδια επιφανείας

1. Οι άδειες ισχύουν για περίοδο ενός έτους και είναι ανανεώσιμες.

2. Τα τέλη καθορίζονται σε 20 Ecu ανά τόνο που αλιεύτηκε εντός της αλιευτικής ζώνης της Γκάμπια.

3. Οι άδειες εκδίδονται μετά την καταβολή στο γενικό λογιστήριο της Γκάμπια, κατ' αποκοπή ποσού ύφους 1 000 Ecu ετησίως για κάθε θυνναλιευτικό γρι γρι και 200 Ecu ετησίως για κάθε θυνναλιευτικό με καλάμι και αλιευτικό με παραγάδια επιφανείας, ποσό που ισοδυναμεί με εισφορές για την αλιεία:

- 50 τόνων τόνου ετησίως στην περίπτωση των γρι γρι,

- 10 τόνων ετησίως στην περίπτωση των θυνναλιευτικών με καλάμι και των αλιευτικών με παραγάδια επιφανείας.

4. Η τελική κατάσταση των τελών που οφείλονται για την αλιευτική περίοδο καταρτίζεται από την Επιτροπή των Ευρωπαϊκών Κοινοτήτων κατά το τέλος κάθε ημερολογιακού έτους, με βάση τις δηλώσεις αλιευμάτων που καταρτίζονται για κάθε σκάφος και επιβεβαιώνονται από τα αρμόδια επιστημονικά ινοτιτούτα, ιδίως το γαλλικό ινστιτούτο επιστήμονικής και τεχνικής έρευνας στα υπερπόντια εδάφη (ORSTOM) και το ισπανικό ωκεανογραφικό ινστιτούτο (Instituto Espaρol de Oceanografia - IEO).

Η δήλωση διαβιβάζεται ταυτόχρονα στις αρμόδιες αρχές της Γκάμπια και στους πλοιοκτήτες. Κάθε επιπρόσθετη οφειλόμενη πληρωμή θα πραγματοποιείται από τους πλοιοκτήτες στο γενικό λογιστήριο της Γκάμπια, το αργότερο 30 ημέρες από την κοινοποίηση της τελικής κατάστασης, σε λογαριασμό που ανοίγεται σε ένα χρηματοπιστωτικό οργανισμό ή σε οποιοδήποτε άλλο οργανισμό οριστεί από τις αρμόδιες αρχές της Γκάμπια.

Εντούτοις, εάν η τελική εκκαθάριση αφορά ποσό μικρότερο από το προαναφερθέν, το αντίστοιχο εναπομένον ποσό δεν επιστρέφεται.

Γ.

Διατάξεις που εφαρμόζονται για την έκδοση αδειών για τα λοιπά σκάφη

1. Οι άδειες ισχύουν για τρεις, έξι ή δώδεκα μήνες. Τα ετήσια τέλη καθορίζονται σύμφωνα με την ολική χωρητικότητα και ανάλογα με τη διάρκεια ισχύος της άδειας, ως ακολούθως:

α) σκάφη νωπού αλιεύματος:

- 96 Ecu ανά κοχ για σκάφη αλιείας οστρακόδερμων,

- 60 Ecu ανά κοχ για τα λοιπά σκάφη 7

β) σκάφη με φυκτικές εγκαταστάσεις:

- 96 Ecu ανά κοχ για σκάφη αλιείας γαρίδων,

- 72 Ecu ανά κοχ για τα λοιπά σκάφη.

Τα εν λόγω τέλη καταβάλλονται στο γενικό λογιστήριο της Γκάμπια και στο νόμισμα που υποδεικνύεται από τις αρμόδιες αρχές της Γκάμπια.

2. Η χωρητικότητα για τις μηχανότρατες που αλιεύουν στην αλιευτική ζώνη της Γκάμπια περιορίζεται σε 1 000 κοχ κατ' ανώτατο όριο.

3. Κάθε σκάφος εκπροσωπείται από έναν πράκτορα ο οποίος είναι επιλεγμένος από τον πλοιοκτήτη και έχει έδρα την Γκάμπια. ιΕνας πράκτορας δύναται να εκπροσωπεί σκάφη περισσότερα του ενός.

Δ.

Δηλώσεις αλιευμάτων

1. Τα δυνναλιευτικά γρι γρι, τα θυνναλιευτικά με καλάμι και τα αλιευτικά με παραγάδια επιφανείας τηρούν ημερολόγιο αλιείας, σύμφωνα με το υπόδειγμα που περιλαμβάνεται στο προσάρτημα 2, για κάθε αλιευτική περίοδο στην αλιευτική ζώνη της Γκάμπια. Το εν λόγω έντυπο θα πρέπει να αποστέλλεται εντός προθεσμίας 45 ημερών μετά τη λήξη του αλιευτικού ταξιδιού στην αλιευτική ζώνη της Γκάμπια στις αρμόδιες αρχές της Γκάμπια μέσω της Αντιπροσωπείας της Επιτροπής στη Γκάμπια.

2. Οι μηχανότρατες είναι υποχρεωμένες να κοινοποιούν στις αρμόδιες αρχές της Γκάμπια τα αλιεύματά τους χρησιμοποιώντας το έντυπο του προσαρτήματος 3 μέσω της Αντιπροσωπείας της Επιτροπής στη Γκάμπια. Οι εν λόγω δηλώσεις αλιευμάτων είναι μηνιαίες και θα πρέπει να ανακοινώνονται τουλάχιστον ανά τρίμηνο.

3. Τα έντυπα θα πρέπει να συμπληρώνονται ευκρινώς και να υπογράφονται από τον πλοίαρχο του σκάφους.

4. Σε περίπτωση μη τήρησης των προαναφερθεισών διατάξεων, οι αρμόδιες αρχές της Γκάμπια επιφυλάσσονται του δικαιώματος να αναστείλουν την ισχύ της άδειας του υπό κατηγορία σκάφους έως ότου τηρηθούν οι διατάξεις.

Στην περίπτωση αυτή, ενημερώνεται η Αντιπροσωπεία της Επιτροπής στη Γκάμπια.

Ε.

Εκφορτώσεις αλιευμάτων

Για να συμβάλλουν στον εφοδιασμό του τοπικού πληθυσμού με ιχθείς που έχουν αλιευθεί στην αλιευτική ζώνη της Γκάμπια, οι μηχανότρατες που επιτρέπεται να αλιεύουν στην εν λόγω ζώνη είναι υποχρεωμένες να εκφορτώνουν δωρεάν για το υπουργείο υδάτινων πόρων, δασοκομίας και αλιείας της Γκάμπια 30 χιλιγράμμων ιχθύων ανά κοχ ετησίως για την εγχώρια κατανάλωση.

Οι εκφορτώσεις δύνανται να πραγματοποιούνται ατομικά ή συλλογικά ενώ θα πρέπει να αναφέρονται τα συγκεκριμένα σκάφη.

ΣΤ.

Ναυτολόγηση

1. Οι πλοιοκτήτες μηχανότρατων για τις οποίες έχουν εκδοθεί άδειες αλιείας βάσει της συμφωνίας, συμβάλλουν στην επαγγελματική εκπαίδευση υπηκόων της Γκαμπια ναυτολογώντας έαν ναυτικό ανά μηχανότρατα.

2. Ο μισθός των εν λόγω ναυτικών επιβαρύνει τους πλοιοκτήτες και καθορίζεται με κοινή συμφωνία μεταξύ πλοιοκτητών και των αρμοδίων αρχών της Γκάμπια. Σε περίπτωση μη ναυτολόγησης, οι πλοιοκτήτες υποχρεούνται να καταβάλουν ένα κατ' αποκοπή ποσό που ισοδυναμεί με το 60 % του μισθού των εν λόγω ναυτικών. Το ποσό αυτό θα χρησιμοποιείται για την εκπαίδευση ναυτικών της Γκάμπια και θα καταβάλλεται σε λογαριασμό ο οποίος υποδεικνύεται από τις αρμόδιες αρχές της Γκάμπια.

Ζ.

Αλιευτικές ζώνες

Τα σκάφη της Κοινότητας δύνανται να ασκούν αλιευτικές δραστηριότητες στις ακόλουθες ζώνες:

- πέραν των επτά μιλίων από την ακτή, για μηχανότρατες και αλιευτικά με παραγάδια επιφανείας χωρητικότητας ίσης ή μικρότερης των 250 κοχ,

- πέραν των 12 μιλίων από την ακτή, για μηχανότρατες και αλιευτικά με παραγάδια επιφανείας χωρητικότητας μεγαλύτερης των 250 κοχ,

- στα ύδατα που υπάγονται στην κυριαρχία ή τη δικαιοδοσία της Γκάμπια, για τα θυνναλιευτικά.

Η.

Επιτρεπόμενο μέγεθος ματιών

Οι ελάχιστες διαστάσεις για τα διάκενα των δικτυών που επιτρέπονται για το σάκκο της τράτας (τραβηγμένο δίχτυ) είναι οι ακόλουθες:

- 8 χιλιοστά για την αλιεία ζωντανού δολώματος,

- 40 χιλιοστά για την αλιεία κεφαλόποδων,

- 60 χιλιοστά για την αλιεία ιχθύων,

- 40 χιλιοστά για την αλιεία γαρίδων.

Στην περίπτωση του τόνου, εφαρμόζονται οι διεθνείς κανόνες όπως συνιστά η ICCAT.

Θ.

Είσοδος και έξοδος από την αλιευτική ζώνη

1. ιΟλα τα σκάφη της Κοινότητας που αλιεύουν βάσει της συμφωνίας στην αλιευτική ζώνη της Γκάμπια ανακοινώνουν στο σταθμό ασυρμάτου του Μπανζούλ την ημερομηνία και ώρα καθώς και τη θέση τους κάθε φορά που εισέρχονται ή εξέρχονται από την αλιευτική ζώνη της Γκάμπια.

2. Κατά την άσκηση των αλιευτικών τους δραστηριοτήτων στην αλιευτική ζώνη της Γκάμπια, τα σκάφη ανακοινώνουν κάθε τρεις ημέρες στις αρμόδιες αρχές της Γκάμπια, μέσω του σταθμού ασυρμάτου του Μπανζούλ, τη θέση τους και τα αλιεύματά τους καθώς και, κάθε φορά που εξέρχονται από τη ζώνη, τον απολογισμό των αλιευμάτων τους.

3. Ο ενδεικτικός κλήσης καθώς και οι συχνότητες και οι ώρες εργασίας του σταθμού ασυρμάτου ανακοινώνονται από τις αρμόδιες αρχές της Γκάμπια στους πλοιοκτήτες ή τους εκπροσώπους τους κατά τη στιγμή της έκδοσης της αδείας.

4. Σε περίπτωση που δεν είναι δυνατή η χρησιμοποίηση του εν λόγω σταθμού ασυρμάτου, τα σκάφη δύνανται να χρησιμοποιούν άλλα εναλλακτικά μέσα επικοινωνίας όπως το τέλεξ ή το τηλεγράφημα.

Ι.

Διαδικασία σε περίπτωση ακινητοποίησης και κράτησης

Η Αντιπροσωπεία της Επιτροπής στη Γκάμπια ενημερώνεται εντός 48 ωρών σχετικά με κάθε ακινητοποίηση και κράτηση, στην αλιευτική ζώνη της Γκάμπια, αλιευτικού σκάφους που φέρει σημαία ενός κράτους μέλους της Κοινότητας και ασκεί τις δραστηριότητές του στα πλαίσια της παρούσας συμφωνίας. Θα πρέπει να υποβάλλεται εντός 72 ωρών μια συνοπτική έκθεση των συνθηκών και των λόγων που οδήγησαν στην εν λόγω ακινητοποίηση.

Προσάρτημα 1

ΔΗΜΟΚΡΑΤΙΑ ΤΗΣ ΓΚΑΜΠΙΑ

ΕΝΤΥΠΟ ΑΙΤΗΣΗΣ ΓΙΑ ΑΛΙΕΥΤΙΚΑ ΣΚΑΦΗ ΠΟΥ ΑΛΙΕΥΟΥΝ ΣΤΑ ΥΔΑΤΑ ΤΗΣ ΓΚΑΠΙΑ

ΙΙΙ. ΑΙΤΩΝ:

1. Ονοματεπώνυμο του αιτούντος: . 2. Εταιρική επωνημία: . 3. Διεύθυνση: .ΙΙΙ. ΣΚΑΦΟΣ:

1. ιΟνομα: . 2. Αριθμός νηολογήσεως: . 3. Ημερομηνία και τόπος ναυπηγήσεως: . 4. Ενδεικτικό κλήσεως: . 5. Χώρα νηολόγησης: . 6. Κόροι ολικής χωρητικότητας: . 7. Αριθμός δεξαμενών: . 8. ιΟγκος των δεξαμενών: . 9. Συνολικός αριθμός του πληρώματος: .10. Αλιευτικη μέθοδος: .11. Το σκάφος διαθέτει χώρους καταψύξεως; .12. Εάν ναι:

- ψυκτική ικανότητα: .- ικανότητα αποθήκευσης: .13. Ονοματεπώνυμον του πλοιάρχου: .ΙΙΙ. ΠΕΡΙΟΔΟΣ ΕΦΑΡΜΟΓΗΣ:

από .

μέχρι .

.(Ημερομηνία)

.(Υπογραφή)

Προσάρτημα 2

Προσάρτημα 2

Προσάρτημα 3

Υπόδειγμα του εντύπου που προβλέπεται στο άρθρο 6 της συμφωνίας

ΔΗΛΩΣΗ ΑΛΙΕΥΜΑΤΟΣ

Μήνας: .

ιΕτος: .

ιΟνομα σκάφους: .

Εθνικότητα: .

Εταιρεία: .

Ολική χωρηπκότητα: .

Αριθ. αδείας: .>ΘΕΣΗ ΠΗΝΑΚΑ>